ToekomsVenster: Die lyn tussen ‘ons’ en hulle’ | Maroela Media
“Dit maak nie saak of iemand Jood of Griek, slaaf of vry, man of vrou is nie: in Christus Jesus is julle almal één.” – Galasiërs 3:28
Jesus nooi die wat buite is na binne. Die wat buite die stadsmure gebly het, was dié wat só onrein was, só vuil was dat hulle nie eers binne die stadspoorte mag gekom het nie. Dit is “hulle” wat welkom is by Jesus se feestafels. Die ironie is dat dié wat so dink dat hulle reg is – hulle alleen uitverkorenes is, hulle alleen heilig is – is dié wat Jesus nie voor Sy oë wil sien nie.
Die grens tussen goed en sleg lê nie tussen “ons” en “hulle” nie, maar eerder deur die middel van ons elkeen se harte.
Gaan sit ’n slag by “hulle” tafel, stap ’n slag in “hulle” woonbuurte rond, nooi “hulle” vir ’n ete (braai is ook reg).
Here, vergewe my as ek “hulle” laat buite staan. Help my om te verstaan dat “hulle” die eregaste by U tafel is en ook by my tafel moet wees. Amen.
Baie dankie. Dit is inderdaad ‘n kragtige boodskap
Ç. · 1 jaar gelede
Die enigste “ons en hulle” wat daar regtig is, is ons wat Jesus Christus volg, en hulle, ons geliefde familielede wat verlore is.